b'\n_START_ARTICLE_\nJo\xc5\xbee O\xc5\xbebolt\n_START_SECTION_\n\xc5\xbdivljenjepis\n_START_PARAGRAPH_\nPred drugo svetovno vojno je bil gozdni delavec. Za narodnoosvobodilno borbo je za\xc4\x8del delati leta 1941. Marca 1942 se je pridru\xc5\xbeil NOVJ in naslednje leto \xc5\xa1e KPJ. Med vojno je bil med drugim komandir voda in \xc4\x8dete v \xc5\xa0ercarjevi brigadi, poveljnik bataljona v Ljubljanski brigadi in poveljnik Levstikove brigade. Januarja 1945 je bil huje ranjen v bojih pri \xc5\xbdu\xc5\xbeemberku. Po kon\xc4\x8dani vojni je bil med drugim poveljnik polka in brigade, leta 1958 poveljnik jugoslovanskega odreda pri Organizaciji zdru\xc5\xbeenih narodov na Sinaju, nato poveljnik divizije in v letih 1968 - 1971 in\xc5\xa1pektor v glavni in\xc5\xa1pekciji ljudske obrambe v Beogradu ter v letih 1971\xe2\x88\x921981 na\xc4\x8delnik \xc5\xa1taba 9. armade v Ljubljani. V Beogradu je 1954 kon\xc4\x8dal Vi\xc5\xa1jo voja\xc5\xa1ko akademijo JLA in 1964 \xc5\xa0olo ljudske obrambe. Dosegel je \xc4\x8din generalpodpolkovnika. Pokopan je na ljubljanskih \xc5\xbdalah,  v Ko\xc4\x8devju pa so mu postavili doprsni kip v aleji herojev.'